ഉഴവൂര് പഞ്ചായത്തില് സമഗ്ര വിള പരിപാലനം വളം വിതരണം ആരംഭിച്ചു ഉഴവൂര്: ഉഴവൂര് ഗ്രാമപഞ്ചായത്തിന്റെ 202021 വാര്ഷികപദ്ധതിയിലെ സമഗ്ര വിള പരിപാലനം വളം വിതരണം ആരംഭിച്ചു. കാര്ഷികമേഖലക്കു ഉണര്വ് നല്കികൊണ്ട് കര്ഷകന് ഇഷ്ട്മുള്ള വിളകള്ക്ക് ആവശ്യമുള്ള വളം 50 ശതമാനം സബ്സിഡി നല്കി വിതരണം ചെയ്യുന്ന പദ്ധതിയാണിത്. യൂറിയ, രാജ്ഫോസ്, പൊട്ടാഷ്, ഫാക്ടമ്ബോസ്, വേപ്പിന് പിണ്ണാക്ക്, കുമ്മായം അടക്കമുള്ള വളങ്ങളില് ഇഷ്ട്മുള്ള വളം തിരഞ്ഞെടുക്കാന് പറ്റുന്ന രീതിയില് ആണ് ഈ പദ്ധതി ക്രമീകരിച്ചിരിക്കുന്നത്. ആദ്യ ഘട്ടത്തില് ഒരു വാര്ഡ് ല് നിന്ന് 40 പേര്ക്ക് വീതം 520 കര്ഷകര്ക്കാണ് വളം വിതരണം ചെയ്യുന്നത്. ഉഴവൂര് പഞ്ചായത്ത് പ്രസിഡന്റ് ജോണിസ് പി സ്റ്റീഫന് വിതരണോദ്ഘാടനം നിര്വഹിച്ചു. സഹകരണ ബാങ്ക് പ്രസിഡന്റ് ബേബി കാനാട്ട് മുഖ്യാതിഥിയായി. വൈസ് പ്രസിഡന്റ് റിനി വില്സണ്, സ്ഥിരസമിതി അധ്യക്ഷന്മാരായ ന്യൂജന്റ് ജോസഫ്, തങ്കച്ചന് കെ എം, അഞ്ചു പി ബെന്നി, മെമ്ബര്മാരായ ജസീന്ത പൈലി, സുരേഷ് വി ടി, സിറിയക് കല്ലടയില്, ബിനു ജോസ്, ഏലിയാമ്മ കുരുവിള, മേരി സജി, ബിന്സി അനില്, ശ്രീനി തങ്കപ്പന് സെക്രട്ടറി സുനില് എസ് , കൃഷി ഓഫീസര് ഹാരിസ്, അസിസ്റ്റന്റ് കൃഷി ഓഫീസര് രാജേഷ്, കൃഷി വികസന സമിതി അംഗങ്ങള് ആയ ഷെറി വെട്ടുകല്ലേല്, വിനോദ് പുളിക്കനിരപ്പേല് എന്നിവര് വിതരണത്തിന് നേതൃത്വം നല്കി. ഈ കോവിഡ് കാലത്ത് മണ്ണില് പണിയെടുക്കുന്ന കര്ഷകന് ഈ പദ്ധതിക്ക് ആശ്വാസം ഏകാന് സാധിക്കട്ടെ എന്ന് പ്രസിഡന്റ് അഭിപ്രായപ്പെട്ടു.